La Marató Roller platja de Gandia comptarà amb més de 400 participants
30 octubre 2018

## La Marató Roller platja de Gandia comptarà amb més de 400 participants30 octubre 2018Última actualització: 14 juliol 2025

![](../gestion/img/_AO_9614-copia.jpg)  
  

La regidora delegada d'Esports, Lydia Morant; Marcos Estruch, representant de l'empresa organitzadora de la iniciativa; Vicente Martí, Secretari General de la Federació de Patinatge de la Federació Valenciana; i Jorge Albiñana, membre del grup "Patinar per Gandia", han presentat aquest matí la Marató Roller platja de Gandia que tindrà lloc el pròxim 4 de novembre.  
  
**Lydia Morant,** ha destacat que aquest any la prova s'ha organitzat en la distància reina i traslladat a la platja de Gandia, ja que serà més atractiva per als participants i el públic, a més de continuar ajudant a la desestacionalització de la platja. "C_om a Ajuntament volem agrair a l'empresa organitzadora i a la Federació que ens hagen triat com a ciutat per a l'organització de la prova. Una competició que aquest any està dins de la Copa d'Espanya de Patinatge, el que augmenta la seua repercussió i el nivell dels participants_".  
  
La prova comptarà amb quatre distàncies a recórrer: 4 km, 14 km (2 voltes al circuit), 21 km (3 voltes al circuit) i 42 km (6 voltes al circuit). La distància més curta estarà oberta a xiquets de 5 a 11 anys que podran participar acompanyats dels seus pares, mentre que les tres distàncies restants estan obertes al públic en general i patinadors federats.  
  
La regidora d'Esports ha explicat que la prova comptarà amb activitats d'animació i exhibicions durant la jornada i que tindrà un marcat caràcter solidari, ja que part de la recaptació es destinarà a l'Associació Rosa dels Vents. "_Des d'ací volem convidar a tota la ciutadania a participar i gaudir animant als patinadors, ja que la seua contribució servirà per a ajudar les víctimes de la violència de gènere_".  
  
**Vicente Martí**, Secretari General de la Federació de Patinatge de la Federació Valenciana, ha destacat que "_l'augment de la distància i la seua inclusió a la Copa d'Espanya ha repercutit en incrementar el prestigi de la prova en l'àmbit nacional" "Gandia és un referent en el patinatge i hoquei patins i sempre ha atés les peticions de la Federació" va declarar Martí qui ha incidit que "fer la prova a la platja és un al·licient més per als participants, ja que podran competir en un entorn immillorable en un circuit molt ràpid_".  
"_Vull agrair als integrants de "Patinar per Gandia"l a seua col·laboració en l'organització de la prova, ja que sense ells aquest esdeveniment esportiu no seria possible_".  
  
Per la seua banda, **Marcos Estruch** ha explicat que "_hem treballat durant dos mesos per portar la prova a Gandia. Dins de les 8 proves de la Copa d'Espanya, Gandia és l'única ciutat que no és capital de província, és una bona notícia per a la ciutat. És l'última prova del circuit i ací es realitzarà el lliurament de trofeus_".  
  
Estruch ha destacat que a falta de dos dies per tancar les inscripcions, són 400 els patinadors inscrits dels quals, el 80% procedeixen de fora de la Comunitat Valenciana i alguns països com Itàlia i Alemanya.  
  
La competició tindrà una sortida col·lectiva programada a les 11 hores des del Clot de la Mota. La prova per als més petits serà a les 13.30 hores i el lliurament de premis està prevista per a les 14 hores.  
  
Finalment, **Jorge Albiñana** va recordar que són molt els patinadors de la comarca que gaudeixen del patinatge. "_És un esport divertit i que es pot fer en família. La participació aquest any ha pujat i això demostra que el patinatge, a poc a poc, augmenta en nombre d'adeptes. Per a nosaltres és un somni fet realitat poder acollir una prova d'aquestes característiques a la nostra ciutat_".

[Twittear](https://twitter.com/share)